Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 614

2. A vizsgára bocsátás feltételei Szervezett elméleti és az elméleti oktatással összehangolt, azzal azonos ütemben folytatott, irányított gyakorlati képzésen való részvétel igazolása. — A hallgatóknak a képzési folyamat tantárgyi szakaszainak eredményességét mérõ, és a folyamatos szakmai gyakorlati munkát számon kérõ, a IV. 3. pontban meghatározott témakörök mindegyikének teljes anyagát felölelõ tantárgyi elméleti vizsgát kell tenniük, illetve dolgozatot kell elkészíteniük. A dolgozatok számát és a megírásához felhasználható segédeszközöket a képzést végzõ intézmény határozza meg. A tantárgyi elméleti vizsgák, illetve dolgozatok során elért teljesítményt — a szokásos módon — érdemjegyekkel kell értékelni, amelyek az adott tantárgy képzési szakaszát lezáró osztályzatot adják. — Az irányított gyakorlati képzés célja az adott témakör oktatójának szakmai irányításával az elméleti ismeretek gyakorlatban való alkalmazása. Ennek érdekében a képzést végzõnek munkahelyi kapcsolatokat, szakmai fogadókészséget kell biztosítania, vagy olyan oktatási módszert kell alkalmaznia, amely lehetõvé teszi a képzésben résztvevõk számára az aktív munkavégzést. A gyakorlati munkát igazolni és értékelni kell. Szakmai vizsgára az a hallgató jelentkezhet, aki — minden tantárgyból minimum elégséges elméleti, illetve gyakorlati jegyet szerzett, — szakmai gyakorlatot teljesített, s azt a gyakorlatvezetõ aláírásával igazolja.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes